Qishloq xo‘jaligi yerlari va ekinlarini monitoring qilish tizimi o‘zgartiriladi

Prezidentning “Qishloq xo‘jaligi yerlari va ekinlarini monitoring qilish tizimini tubdan takomillashtirish chora-tadbirlari to‘g‘risida”gi qarori loyihasi e’lon qilindi.
Qishloq xo‘jaligiga mo‘ljallangan yerlar va ekinlarni monitoring qilish yangi tizimini joriy etish, qishloq xo‘jaligi yerlari talon-toroj qilinishi oldini olish, yer tuzish, masofadan zondlash va raqamlashtirish ishlarini yanada jadallashtirish, moddiy-texnika bazani mustahkamlash, malakali kadrlar bilan ta’minlash, xizmat ko‘rsatish tizimini takomillashtirish maqsad qilingan.
Qishloq xo‘jaligi vazirligida qishloq xo‘jaligi yerlari to‘g‘risidagi geoportal tizimi tashkil etilgan va quyidagilar ushbu portalda tizimli yuritilishi ta’minlanadi:
Qishloq xo‘jaligi vazirligi joriy yil yil yakuniga qadar qishloq xo‘jaligi yerlari va tuproq ball boniteti to‘g‘risidagi ma’lumotlarni geoportal tizimiga kiritish ishlarini yakunlaydi hamda ushbu portalda ma’lumotlar haqqoniyligini va ochiq foydalanilishini ta’minlaydi.
Suv xo‘jaligi vazirligi, Moliya vazirligi, Davlat statistika qo‘mitasi, Davlat soliq qo‘mitasi, manfaatdor tijorat banklari o‘z tegishli elektron axborot tizimlarini geoportal tizimiga integratsiya qiladi.
Qishloq xo‘jaligi vazirligining Qoraqalpog‘iston Qishloq xo‘jaligi vazirligi, viloyatlar va Toshkent shahar qishloq xo‘jaligi boshqarmalari va tuman (Quvasoy shahar) bo‘limlari tarkibidagi qishloq xo‘jaligi yer masalalari majmuasi shtat birliklari hisobidan alohida yuridik maqomga ega bo‘lgan Qoraqalpog‘iston Respublikasi va viloyatlarda Qishloq xo‘jaligi vazirligiga to‘g‘ridan to‘g‘ri bo‘ysunuvchi Qishloq xo‘jaligi yerlaridan foydalanish va monitoring boshqarmasi va uning tuman (Quvasoy shahar) bo‘limlarini tashkil etish taklifiga rozilik beriladi.